b'\n_START_ARTICLE_\nInterpretatorius\n_START_PARAGRAPH_\nInterpretatorius\xc2\xa0\xe2\x80\x93 programa, vykdanti kitas programas. Skirtingai nei kompiliatorius, kuris vien\xc4\x85 kart\xc4\x85 programinius i\xc5\xa1eities kodus paver\xc4\x8dia kompiuteriui suprantamomis instrukcijomis ir gaut\xc4\x85 program\xc4\x85 galima vykdyti neribot\xc4\x85 kiek\xc4\xaf kart\xc5\xb3 be kompiliatoriaus \xc4\xafsiki\xc5\xa1imo, interpretatorius i\xc5\xa1eities kod\xc4\x85 ver\xc4\x8dia instrukcijomis kiekvieno vykdymo metu.\n_START_SECTION_\nPalyginimas su kompiliavimu\n_START_PARAGRAPH_\nInterpretuojamo kodo privalumas\xc2\xa0\xe2\x80\x93 j\xc4\xaf galima vykdyti daugelyje platform\xc5\xb3, tuo tarpu kompiliatoriaus paruo\xc5\xa1ta programa gali b\xc5\xabti vykdoma tik tam tikruose gimininguose kompiuteriuose ir/ar operacin\xc4\x97se sistemose. Ta\xc4\x8diau interpretuojamo kodo programos da\xc5\xbeniausiai vykdomos l\xc4\x97\xc4\x8diau nei kompiliuotos programos._NEWLINE_Interpretatoriai leid\xc5\xbeia nesunkiai panaudoti ir kai kuriuos programavimo metodus, kurie ne\xc4\xafmanomi naudojant kompiliatorius, pvz., kurti save modifikuojan\xc4\x8dias programas. Interpretuojami metodai leid\xc5\xbeia \xc5\xbeymiai laisviau naudoti duomen\xc5\xb3 tip\xc5\xb3 konversij\xc4\x85, kurti universalias proced\xc5\xabras._NEWLINE_Klaid\xc5\xb3, ypa\xc4\x8d logini\xc5\xb3, paie\xc5\xa1ka, naudojant interpretatorius, taip pat \xc5\xbeymiai lengvesn\xc4\x97, tod\xc4\x97l kuriami interpretatoriai, skirti kompiliuojamoms kalboms, pvz., C. Nepaisant to, interpretuojamos programos gali tur\xc4\x97ti specifini\xc5\xb3 klaid\xc5\xb3, susijusi\xc5\xb3 su sintaksine analize vykdymo metu: tokios klaidos kompiliuojamose programose ne\xc4\xafmanomos.'